## RAPORT PËRMBLEDHËS I AKTIVITETIT ORGANIZUAR ME RASTIN E JAVËS GLOBALE 2015 “VOTO PËR ARSIMIN”

“Unë Votoj”- është një ndër aktivitetet që u zhvillua në bashkëpunim me DAR-Tiranë dhe organizatat partnere të Koalicionit për Arsimin e Fëmijëve në datën 3 Qershor 2015, ora 10:00-12:00 në bulevardin “Dëshmorët e Kombit”, përballë Kuvendit të Shqipërisë.

Për herë të parë, rreth 500 nxënës nga të gjitha shkollat 9-vjeçare të qytetit të Tiranës, shprehën publikisht me votën e tyre kërkesat e tyre ndaj politikëbërësve në nivel qëndror dhe lokal mbi arsimin dhe shkollën. “Unë Votoj” shërbeu si një moment i rëndësishëm, i cili bëri të mundur evidentimin e problemeve që fëmijët kanë në arsim si dhe ofroi mundësinë e adresimit sa më efektiv të nevojave të tyre.

Ajo çka nxënësit shprehën nëpërmjet votës së tyre, lidhet drejt për së drejti me gjendjen aktuale të arsimit në Shqipëri, duke prekur fusha si infrastruktura e shkollave, mardhenia me mësuesit, tekstet mësimore, të drejtat e fëmijëve etj.

Në tabelën e mëposhtme po përmbledhim rezultatet e votimit të fëmijëve

|  |  |  |  |  |  |
| --- | --- | --- | --- | --- | --- |
| **Mësuesit** | **Tekstet mësimore** | **Infrastruktura dhe Baza Materiale** | **Shërbimi Psiko-Social** | **Sporti dhe aktivitete**  | **Të tjera** |
| Të kualifikuar dhe me arsimin përkatës | Tekste falas për të gjithë fëmijët | Rikosntruksion i shkollave egzistuese dhe ndërtimi i shkollave të reja të përshtatshme dhe për nxënësit me aftësi të kufizuara | Fuqizimi i figurës së psikologut si dhe me arsimin përkatës | Rritja e terreneve sportive  | Përfshirja e të gjithë nxënësve në proçeset e vendim-marrjes në shkolla |
| Të sjellshëm, Inovativë, Energjikë dhe të pakorruptueshëm | Tekste pa gabime drejtshkrimore dhe teorike | Shkolla të sigurta dhe me ambiente të gjelbërta dhe të pastra | Krijimi i ambienteve të përshatshëm ku të zhvillohet konsultimi psikolog-nxënës | Kompletimi i palestrave me mjetet e duhura | Të rritet kategoria e nxënësve që përfitojnë bursa |
| Të mos ushtrojnë dhunë ndaj nxënësve dhe të respektojnë të drejtat e tyre | Tekste të përshtatshme për moshën dhe realitetin Shqiptar | Zhvillimi i orëve mësimore me 1 turn | Prania e mjekut të përgjithshëm në shkollë | Zhvillimi i kampionateve sportive mes shkollave | Heqja e provimeve të lirimit |
| Përdorimi i metodave të mësimëdhënies sa më tërheqëse dhe që tentojnë drejt praktikës | Digjtalizimi i teksteve | Shkolla me kushte higjeno-sanitare optimale si dhe me sistem ngrohes |  | Rritja e aktiviteteve sportive dhe kulturore | Vëmendje për arsimin e fëmijëve në nevojë dhe që kanë nevojë për ndihmë individuale  |
| Vlerësimi i drejtë i dijeve të nxënësve | Përmirësimi i teksteve shkencore | Kompletimi i laboratorëve mësimore |  | Zhvillimi i kurseve pas shkolle për nxënësit e talentuar | Politika që mbrojnë nxënësit nga bulizmi  |
| Rritja e konsultimeve mësues-nxënës mbi lëndët mësimore | Reduktimi i teksteve për çdo lëndë ( jo më shumë se 2 tekste alternative) | Pajisja e shkollës me dollapë individualë si dhe krijimi i dhomave të studimit |  | Zhvillimi i ekskursioneve (2-3 ekskursione në vit) | Rritje e numrit të gjuhëve të huaja që mësohen në shkollë |
| Mësuesit dhe drejtuesit e shkollave të mos jenë militantë partie | Të mos përfshihet politika në tekstet mësimore | Pajisja e shkollave me mensa |  | Zhvillimi i konkurseve mes shkollave | Pajisja me uniforma |
|  |  | Zgjerimi i fondit të bibliotekave në shkolla |  |  | Konsolidimi i mardhënieve mësues- prind |
|  |  |  |  |  | Të mos lejohet ngelja e nxënësve në arsimin 9-vjeçar si dhe kthimi i gjimnazit në arsim të detyrueshëm |
|  |  |  |  |  | Mos përfshirja e nxënësve në aktivitete politike |